## **2 Vzor zmluvy**

## **2.1 Rámcová dohoda**

#### **RÁMCOVÁ DOHODA č. [● ]**

uzatvorená § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) a v zmysle § 269 ods. 2 zákona č. 513/1991 Z.z. Obchodného zákonníka v znení neskorších právnych predpisov (ďalej len „**Obchodný zákonník**“) (ďalej len „**Dohoda**“)

**Zmluvné strany**

**Objednávateľ:**

Obchodné meno: **Slovenská agentúra životného prostredia**

Sídlo: Tajovského 28, 975 90 Banská Bystrica

IČO: 00 626 031

DIČ: 2021125821

IČ DPH: SK2021125821

koná: RNDr. Richard Müller, PhD., generálny riaditeľ

IBAN: SK15 8180 0000 0070 0038 9222

SWIFT: SPSRSKBA

(ďalej aj ako „**Objednávateľ**“)

a

**Poskytovateľ:**

Obchodné meno: *[doplní uchádzač]*

Sídlo: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

Spoločnosť zapísaná: v Obchodnom registri Okresného súdu *[doplní uchádzač]*, oddiel: *[doplní uchádzač],* vložka číslo: *[doplní uchádzač]*

V mene spoločnosti koná: *[doplní uchádzač]*

IBAN: *[doplní uchádzač]*

SWIFT:  *[doplní uchádzač]*

(ďalej aj ako „**Poskytovateľ**“)

(Objednávateľ a Poskytovateľ ďalej spolu aj ako „**Zmluvné strany**“)

**Preambula**

Zmluvné strany uzatvárajú túto Dohodu v súlade s výsledkom verejnej súťaže na obstaranie predmetu nadlimitnej zákazky s názvom „**Komplexné zabezpečenie odborných a informačných podujatí**“, vyhlásenej Objednávateľom ako verejným obstarávateľom Oznámením o vyhlásení verejného obstarávania, uverejneným vo Vestníku verejného obstarávania SR č. *[doplní uchádzač]* zo dňa *[doplní uchádzač]*  pod zn. *[doplní uchádzač]* (ďalej aj „**Verejné obstarávanie**"), v súlade so ZVO. Ponuka Poskytovateľa bola vo verejnej súťaži vyhodnotená ako úspešná, na základe čoho sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Dohodu, ktorá upravuje práva a povinnosti Zmluvných strán pri poskytnutí predmetu zákazky Poskytovateľom Objednávateľovi.

**Článok I.**

**Predmet Dohody**

* 1. Predmetom tejto Dohody je záväzok Poskytovateľa uzatvárať za podmienok dohodnutých v tejto Dohode s Objednávateľom Čiastkové zmluvy na realizáciu **komplexného zabezpečenia odborných, informačných a iných podujatí** podľa pokynov a Zadaní Objednávateľa (ďalej len „**Predmet Dohody**“ alebo „**Služby**“ alebo „**Plnenie/a**“).
	2. Predmetom tejto Dohody je stanovenie základných práv a povinností medzi Zmluvnými stranami ohľadne poskytovania Plnení zo strany Poskytovateľa pre Objednávateľa, najmä dohoda Zmluvných strán o:
	+ jednotkových cenách a stanovovaní Odplaty za poskytovanie Plnení,
	+ podmienkach poskytovania Plnení,
	+ podmienkach uzatvárania Čiastkových zmlúv.
	1. Predmetom Čiastkových zmlúv bude záväzok Poskytovateľa za podmienok dojednaných v tejto Dohode a v príslušnej Čiastkovej zmluve poskytovať Plnenia pre Objednávateľa, tak ako sú tieto definované v Prílohe č. 1 *– Opis predmetu zákazky* tejto Dohody a Zadania konkrétneho podujatia.
	2. Objednávateľa táto Dohoda nezaväzuje objednať od Poskytovateľa žiadne plnenie. Poskytovateľ nie je povinný prijať a plniť Čiastkovú zmluvu v prípade, ak podmienky jej plnenia nie sú v súlade s podmienkami tejto Dohody.
	3. Špecifikácia služieb je uvedená v Prílohe č. 1 *– Opis predmetu zákazky* tejto Dohody. Množstvo, druh, rozsah objednaných Služieb bude určený v Čiastkových zmluvách, ktoré budú mať písomnú formu a budú v nich špecifikované všetky podrobnosti Služieb v súlade s informáciami uvedenými v Prílohe č. 1 - *Opis predmetu zákazky* tejto Dohody.
	4. Poskytovateľ sa zaväzuje, že za podmienok dohodnutých v tejto Dohode poskytne Objednávateľovi objednané Služby. Objednávateľ sa zaväzuje Poskytovateľovi za objednané a riadne a včas poskytnuté služby zaplatiť odplatu stanovenú v Čiastkovej zmluve, najviac však do výšky maximálnych jednotkových cien uvedených v Prílohe č.2 – Cenová tabuľka – položkový rozpočet tejto Dohody.

**Článok II.**

**Uzatváranie Čiastkových zmlúv**

1. 1. Pred uzatvorením každej Čiastkovej zmluvy budú Zmluvné strany postupovať nasledovne:
		* 1. Objednávateľ pred uzatvorením každej Čiastkovej zmluvy zašle (komunikácia môže prebiehať aj emailom) Poskytovateľovi návrh Zadania, v ktorom podrobne opíše všetky podstatné aspekty plánovaného organizovaného podujatia, výsledok, ktorý chce podujatím dosiahnuť a tiež všetky Objednávateľovi známe Plnenia podľa Prílohy č.2 – *Cenová tabuľka – položkový rozpočet* tejto Dohody, ktoré Objednávateľ považuje za potrebné a podstatné pre riadne zorganizovanie a zabezpečenie plynulého priebehu organizovaného podujatia. Objednávateľ je povinný zaslať Poskytovateľovi návrh Zadania podľa predchádzajúcej vety najneskôr 30 dní pred plánovaným termínom podujatia, ak sa Zmluvné strany nedohodnú inak;
			2. Poskytovateľ po obdržaní návrhu Zadania s prihliadnutím na najlepšiu odbornú prax Poskytovateľa zreviduje Zadanie s prihliadnutím na účel a charakter organizovaného podujatia a Objednávateľovi doručí pripomienky, návrhy a úpravy rozsahu Plnení nevyhnutných na zabezpečenie riadneho priebehu organizovaného podujatia (komunikácia môže prebiehať aj emailom), zoznam osôb podieľajúcich sa na realizácii podujatia s uvedením informácie, či a ako spĺňajú odbornosť požadovanú Objednávateľom vo Verejnom obstarávaní pre vybrané typy expertných pozícií a tiež položkový rozpočet podujatia v súlade s Prílohou č.2 - *Cenová tabuľka – položkový rozpočet*. Na revíziu návrhu Zadania podľa tohto bodu patrí Poskytovateľovi lehota piatich (5) pracovných dní odo dňa doručenia návrhu Zadania zo strany Objednávateľa. Poskytovateľ je zodpovedný za stanovenie rozsahu Plnení potrebných na organizáciu podujatia opísaného v prvom návrhu Zadania a za to, že po revízií návrhu Zadania zo strany Poskytovateľ v ňom budú obsiahnuté všetky Plnenia v takom rozsahu, že ak dôjde k zabezpečeniu organizovaného podujatia zo strany Poskytovateľa na základe Čiastkovej zmluvy na poskytnutie služieb v rozsahu revidovaného Zadania (s prihliadnutím na postup ďalších úprav Zadania podľa bodu c) tohto bodu Dohody), Objednávateľ nebude musieť vynaložiť žiadne ďalšie náklady na žiadne Plnenia v súvislosti s organizáciou podujatia nad rámec tých, ktoré budú obsiahnuté v revidovanom Zadaní;
			3. Po obdržaní zrevidovaného Zadania zo strany Poskytovateľa podľa bodu b) vyššie, patrí Objednávateľovi lehota piatich (5) pracovných dní na vznesenie a doručenie pripomienok k revidovanému Zadaniu (komunikácia môže prebiehať aj emailom), rovnaká lehota patrí Objednávateľovi na vznesenie pripomienok k predloženému zoznamu osôb podieľajúcich sa na realizácii podujatia, alebo na odsúhlasenie zrevidovaného Zadania a/alebo zoznamu osôb. Na prípadné nevhodné pripomienky, najmä také, ktoré by mohli ohroziť riadnu organizáciu a/alebo priebeh organizovaného podujatia opísaného v Zadaní Poskytovateľ Objednávateľa upozorní (ustanovenie § 551 Obchodného zákonníka sa použije primerane). Objednávateľ má nárok požiadať Poskytovateľa o doručenie dokumentov preukazujúcich odbornosť osôb podieľajúcich sa na realizácii podujatia;
			4. Po doručení pripomienok zo strany Objednávateľa ich Poskytovateľ zapracuje a do troch (3) pracovných dní revidované Zadanie opäť doručí Objednávateľovi, a ak o to Objednávateľ požiadal, predloží dokumenty preukazujúce odbornosť osôb podieľajúcich sa na realizácii podujatia. V prípade, ak Objednávateľ bude mať k zapracovaným pripomienkam ďalšie pripomienky a/alebo výhrady sa postup podľa bodov b) a c) aplikuje primerane aj opakovane;
			5. v prípade ak Objednávateľ nebude mať ďalšie pripomienky k Zadaniu, takéto vzájomne zrevidované Zadanie bude podkladom pre uzatvorenie Čiastkovej zmluvy.
	2. Po revízií Zadania zo strany Poskytovateľa postupom podľa bodu 2.1 Objednávateľ Poskytovateľovi doručí návrh Čiastkovej zmluvy vypracovaný podľa vzoru Čiastkovej zmluvy uvedeného ako Príloha č. 3 tejto Dohody v súlade s podmienkami tejto Dohody v rozsahu zrevidovaného Zadania a vyzve Poskytovateľa na uzatvorenie Čiastkovej zmluvy. Návrh Čiastkovej zmluvy musí zodpovedať podmienkam dohodnutým v tejto Dohode, najmä s ohľadom na jednotkové ceny za Plnenia uvedené v Prílohe č.2 – *Cenová tabuľka – položkový rozpočet* tejto Dohody. V Čiastkovej zmluve bude uvedená aj celková cena za realizáciu a komplexné zabezpečenie organizácie podujatia na základe Zadania.
	3. Poskytovateľ je povinný Čiastkovú zmluvu v stanovenom počte vyhotovení podpísať a všetky vyhotovenia doručiť Objednávateľovi do piatich (5) dní po doručení výzvy s návrhom na uzatvorenie Čiastkovej zmluvy Poskytovateľovi.

**Článok III.**

**Práva a povinnosti Poskytovateľa**

* 1. Poskytovateľ sa zaväzuje poskytovať Plnenia v súlade s ustanoveniami tejto Dohody a jej príloh, Čiastkových zmlúv, Zadaniami a podľa pokynov Objednávateľa, v súlade so záujmami Objednávateľa, ktoré sú mu známe, a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať a vždy v súlade s príslušnými Právnymi predpismi.
	2. Poskytovateľ sa zaväzuje bez zbytočného odkladu, potom ako sa o tom dozvedel, informovať písomne Objednávateľa a konzultovať s Objednávateľom akékoľvek okolnosti dôležité pre riadne poskytovanie Plnení.
	3. Bez toho, aby bol dotknutý postup podľa ustanovenia bodu 3.1 tejto Dohody, Poskytovateľ sa zaväzuje písomne upozorniť Objednávateľa na nevhodnosť (vrátane rozporu s Právnymi predpismi) ním navrhovaného postupu, podkladov a/alebo iných pokynov týkajúcich sa Plnení bezodkladne (najneskôr do 2 dní) potom ako sa dozvedel o podrobnostiach takýchto postupov alebo pokynov alebo potom ako mu boli doručené kópie takých dokumentov. Poskytovateľ je v tomto písomnom upozornení povinný zdôvodniť nevhodnosť postupu, podkladov alebo pokynov a navrhnúť nápravné opatrenia. V prípade, že si Poskytovateľ nesplní túto svoju povinnosť, zodpovedá za škodu, ktorá v dôsledku plnenia takých pokynov a postupov či podkladov vznikne. Pokiaľ Poskytovateľ upozornil Objednávateľa na nevhodnosť pokynov resp. podkladov a nevhodný pokyn alebo podklad prekáža v riadnom plnení Zadania resp. inej časti Čiastkovej zmluvy, je Poskytovateľ oprávnený jeho vykonávanie v nevyhnutnom rozsahu prerušiť do doby zmeny pokynov Objednávateľa alebo do písomného oznámenia o tom, že Objednávateľ trvá na Plnení podľa daných podkladov a/alebo pokynov.
	4. Hmotne zachytený výsledok činnosti a Plnení Poskytovateľa podľa Čiastkovej zmluvy a každá jeho časť sa stáva po prevzatí Plnení zo strany Objednávateľa vlastníctvom Objednávateľa.
	5. Ak výstupom Plnení pri realizácii predmetu tejto Dohody bude predmet ochrany podľa zákona č. 185/2015 Z. z. autorský zákon v znení neskorších predpisov, zmluvné strany touto Dohodou zároveň uzatvárajú licenčnú zmluvu, ktorou Poskytovateľ udeľuje Objednávateľovi súhlas na používanie (ďalej len „licencia“) výstupov alebo ich častí dodaných na základe Čiastkových zmlúv a to za týchto podmienok:
		+ 1. Poskytovateľ udeľuje Objednávateľovi licenciu na neobmedzené použitie výstupov alebo ich častí, najmä na spracovanie výstupov alebo ich častí, vyhotovenie rozmnoženín, zverejnenie a rozširovanie,
			2. Poskytovateľ udeľuje Objednávateľovi výhradnú licenciu v neobmedzenom rozsahu, t.j. nesmie po dobu trvania licencie Objednávateľa udeliť tretej osobe licenciu na použitie výstupov alebo ich častí v rozsahu a spôsobom udeleným touto licenciou Objednávateľovi a je povinný zdržať sa použitia výstupov alebo ich častí spôsobom, na ktorý udelil licenciu,
			3. Poskytovateľ udeľuje licenciu Objednávateľovi na celú dobu trvania autorskoprávnej ochrany k danému predmetu ochrany,
			4. Poskytovateľ udeľuje licenciu Objednávateľovi odplatne, pričom odmena za poskytnutie licencie je už zahrnutá v cene za Plnenia na základe Čiastkovej zmluvy,
			5. Objednávateľ je oprávnený udeliť sublicenciu tretej osobe a postúpiť licenciu tretej osobe.

Poskytovateľ sa zaväzuje vysporiadať všetky právne vzťahy s tretími osobami, ktoré sa budú podieľať na Plneniach tak, aby si tieto osoby nemohli uplatňovať voči Objednávateľovi žiadne nároky. V prípade, že si tretia osoba uplatní voči Objednávateľovi nárok z titulu porušenia autorských práv, Poskytovateľ sa zaväzuje nahradiť Objednávateľovi škodu, ktorá mu vznikne v dôsledku uplatnenia nároku treťou osobou, a to v plnej výške.

Ustanovenia tohto bodu platia aj po zániku tejto Dohody z akéhokoľvek dôvodu.

* 1. Poskytovateľ je povinný strpieť výkon kontroly, auditu súvisiaceho s predmetom tejto Dohody kedykoľvek počas platnosti a účinnosti Zmluvy o poskytnutí nenávratného finančného príspevku (ďalej len „NFP“) uzatvorenej v rámci Operačného programu Kvalita životného prostredia, ktorej obsahom budú aj oprávnené výdavky v zmysle tejto Dohody, a to oprávnenými osobami v zmysle Všeobecných zmluvných podmienok ku Zmluve o poskytnutí NFP a poskytnúť im všetku potrebnú súčinnosť.
	2. Oprávnenými osobami na výkon kontroly/auditu/ overovania sú najmä:
		+ 1. Poskytovateľ NFP a ním poverené osoby,
			2. Útvar vnútorného auditu riadiaceho orgánu alebo útvar vnútornej kontroly sprostredkovateľského orgánu a nimi poverené osoby,
			3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
			4. orgán auditu, jeho spolupracujúce orgány a nimi poverené osoby,
			5. splnomocnení zástupcovia Európskej Komisie a Európskeho dvora audítorov,
			6. Európsky úrad pre boj proti podvodom (OLAF) resp. iný orgán zabezpečujúci ochranu finančných záujmov EÚ
			7. osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.

Za strpenie výkonu kontroly/auditu a poskytnutie súčinnosti pri výkone kontroly/auditu neprináleží Poskytovateľovi žiadna odmena, náhrada ani iné plnenie. Táto povinnosť trvá aj po zániku tejto Dohody. V prípade zmeny legislatívnych aktov je Poskytovateľ povinný podriadiť sa kontrole príslušných orgánov tak, aby bol dosiahnutý účel sledovaný týmto ustanovením tejto Dohody. Poskytovateľ je povinný predovšetkým oznámiť nákladovú štruktúru plnenia podľa tejto Dohody na základe požiadavky Objednávateľa alebo oprávneného orgánu a nimi poverených subjektov a osôb, dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly podľa tohto bodu Dohody. Za účelom preventívneho riešenia problémov spojených s preukazovaním realizácie plnení podľa tejto Dohody je oprávnený požadovať tieto podklady aj Objednávateľ.

* 1. Poskytovateľ je povinný sa zúčastňovať na všetkých rokovaniach zvolaných Objednávateľom, ktoré sa týkajú poskytovaných Plnení a aj z vlastnej iniciatívy aktívne komunikovať akékoľvek podstatné okolnosti týkajúce sa Plnení s Objednávateľom.
	2. Poskytovateľ nie je oprávnený bez príslušného písomného plnomocenstva uskutočňovať akékoľvek právne úkony v mene Objednávateľa. V prípade, ak bude na akékoľvek plnenie Čiastkovej zmluvy potrebné osobitné plnomocenstvo, Poskytovateľ požiada Objednávateľa o udelenie takéhoto plnomocenstva a Objednávateľ takéto plnomocenstvo Poskytovateľovi udelí.

**Článok IV.**

**Práva a povinnosti Objednávateľa**

* 1. Objednávateľ sa zaväzuje Poskytovateľovi poskytnúť všetku potrebnú súčinnosť na vykonanie Plnení na základe Čiastkových zmlúv a na ostatné plnenia tejto Dohody, najmä nie však výlučne:
		+ 1. bez zbytočného odkladu písomne informovať Poskytovateľa o všetkých skutočnostiach, ktoré majú podstatný význam pre poskytovanie Plnení,
			2. odovzdať Poskytovateľovi všetky dokumenty a poskytnúť mu všetky informácie, ktoré sú potrebné na poskytnutie Plnení, pokiaľ z povahy týchto dokumentov/informácií a/alebo pokynov nevyplýva, že ich má obstarať Poskytovateľ,
			3. bez zbytočného odkladu poskytnúť Poskytovateľovi všetku súčinnosť potrebnú na uskutočnenie predmetu tejto Dohody a/alebo predmetu Čiastkových zmlúv, vrátane, ale nielen, písomných rozhodnutí o všetkých správach, odporúčaniach a všetkých ďalších záležitostiach, ktoré Poskytovateľ postúpil Objednávateľovi,
			4. udeliť písomné plnomocenstvo v prípade, ak bude Poskytovateľ oprávnene a v súlade s touto Dohodou a/alebo Čiastkovou zmluvou požadovať, aby mu Objednávateľ takéto plnomocenstvo udelil.
			5. doručiť Poskytovateľovi včas všetky pokyny súvisiace s realizovaním Plnení, tak aby Poskytovateľovi umožnil včasné a riadne poskytnutie Plnení.

**Článok V.**

**Odplata a platobné podmienky**

* 1. Všetky jednotkové ceny za všetky plnenia tvoriace predmet tejto Dohody a Čiastkových zmlúv je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách.
	2. Jednotkové ceny sú uvedené v Prílohe č. 2 - *Cenová tabuľka – položkový rozpočet* tejto Dohody a sú stanovené ako **pevné ceny** pre jednotlivé položky. Jednotkové ceny zahŕňajú, bez ohľadu na akékoľvek obchodné zvyklosti inak bežné v odvetví, všetky náklady, odmeny, primeraný zisk, náklady na prepravu, clá a iné náklady na súvisiace s realizáciou Plnení.
	3. Dohodnutá Odplata na základe Čiastkovej zmluvy (ďalej len „**Odplata**“) zahŕňa všetky náklady a výdavky Poskytovateľa súvisiace s poskytovaním Plnení a komplexným zabezpečením organizácie podujatia opísaného v Zadaní. Poskytovateľ nemá pri realizácii podujatia nárok na úhradu žiadnych dodatočných nákladov alebo výdavkov, ktoré nezahrnul do Zadania postupom revízie Zadania zo strany Poskytovateľa v súlade s postupom podľa bodu 2.1 tejto Dohody.
	4. Maximálna celková cena za Plnenia podľa tejto Dohody je stanovená v súlade s Ponukou Poskytovateľa a je stanovená vo výške **4.410.000,00,- EUR bez DPH** (slovom štyri milióny štyristodesaťtisíc euro).
	5. Zmluvné strany sa vzájomne dohodli, že Objednávateľ nie je povinný poskytnúť Poskytovateľovi zálohovú platbu na predmet Dohody. Pokiaľ sa Zmluvné strany v Čiastkovej zmluve nedohodnú inak, nárok na Odplatu vznikne Poskytovateľovi po úplnom poskytnutí Plnení podľa Čiastkovej zmluvy a riadnom prevzatí Plnení zo strany Objednávateľa. Ak nie je dohodnuté medzi Zmluvnými stranami inak, Poskytovateľ je oprávnený vystaviť faktúru na Odplatu až na základe písomného Preberacieho protokolu, pričom splatnosť faktúry si Zmluvné strany dohodli na **30 dní odo dňa doručenia faktúry** Objednávateľovi.
	6. Zmluvné strany najneskôr do desiatich (10) dní odo dňa ukončenia všetkých Plnení súvisiacich s realizáciou podujatia spíšu o prevzatí Plnení preberací protokol (ďalej len „**Preberací protokol**“), ktorý podpíšu oprávnení zástupcovia oboch Zmluvných strán určení na komunikáciu a zastupovanie Zmluvných strán podľa bodu 8.2 Čiastkovej zmluvy.
	7. V Preberacom protokole Zmluvné strany podrobne popíšu všetky dodané a skutočne zrealizované Plnenia, zhodnotia kvalitu Plnení, porovnajú rozsah dodaných Plnení s rozsahom podľa Zadania a opíšu všetky dôležité informácie vzťahujúce sa na Plnenia a poskytnuté služby. Objednávateľ v Preberacom protokole najmä uvedie všetky výhrady k Plneniam a vady Plnení.
	8. Poskytovateľ bude mať nárok na zaplatenie iba skutočne vykonaných a prevzatých Plnení uvedených v Preberacom protokole. V prípade výskytu vád Plnení, ktoré Poskytovateľ neodstránil resp. ich nebolo možné odstrániť s ohľadom na povahu poskytnutého Plnenia, bude mať Objednávateľ nárok na primeranú zľavu z Odplaty za poskytnutie týchto Plnení.
	9. Ak faktúra nebude obsahovať všetky náležitosti daňového dokladu alebo bude inak nesprávne vystavená, Objednávateľ je oprávnený vrátiť ju Poskytovateľovi v lehote splatnosti na doplnenie alebo prepracovanie, pričom nová lehota splatnosti začne plynúť až dňom doručenia správne doplnenej alebo prepracovanej faktúry Poskytovateľom Objednávateľovi.

**Článok VI.**

**Riziko a zodpovednosť za škodu**

* 1. Poskytovateľ zodpovedá za všetky škody, ktoré vzniknú jeho zavinením Objednávateľovi a iným osobám pri poskytovaní Plnení, na veciach, ako aj na osobách, pri Plneniach, ktorými bol poverený bez ohľadu na to, či tieto práce budú vykonané jeho zamestnancami alebo pracovníkmi, alebo ním poverenými Subdodávateľmi.
	2. Škodou sa rozumie aj škoda spočívajúca v povinnosti Objednávateľa vrátiť časť nenávratného finančného príspevku na financovanie Plnení Poskytovateľovi dotácie, resp. sankcia uložená Objednávateľovi Poskytovateľom dotácie v prípade, ak nebudú Plnenia vykonané riadne a/alebo včas z dôvodov na strane Poskytovateľa. Nárok na náhradu škody nevylučuje právo Objednávateľa uplatniť zmluvnú pokutu v súlade s podmienkami tejto Dohody.
	3. Škodou sa rozumie aj akákoľvek sankcia alebo pokuta uložená Objednávateľovi zo strany orgánov verejnej správy alebo orgánov štátnej správy za porušenia akýchkoľvek povinností súvisiacich s plnením Dohody a/alebo Čiastkových zmlúv, za ktoré nesie zodpovednosť Poskytovateľ.
	4. Poskytovateľ odškodní Objednávateľa od všetkých nárokov, škôd, strát a nákladov v súvislosti s poškodením alebo stratou akéhokoľvek majetku, nehnuteľného alebo hnuteľného v rozsahu, v akom toto poškodenie alebo strata vyplýva z dôvodov na strane Poskytovateľa a/alebo ak sa dá pripísať akejkoľvek nedbanlivosti, úmyselnému činu alebo porušeniu Dohody a/alebo Čiastkovej zmluvy Poskytovateľom.
	5. Zmluvné strany nezodpovedajú podľa tejto Zmluvy za nároky, škody, straty a náklady v prípadoch, kedy ich vznik možno pričítať okolnosti Vyššej moci.
	6. Kedykoľvek ktorákoľvek Zmluvná strana zistí akúkoľvek prekážku, ktorá jej bráni alebo je odôvodnené predpokladať, že jej bude brániť, v plnení akýchkoľvek povinností podľa tejto Dohody a/alebo Čiastkovej zmluvy, najmä tak okolnosť Vyššej moci, je povinná jej vznik alebo existenciu bezodkladne písomne oznámiť druhej Zmluvnej strane. Pri riešení vzájomných nárokov spôsobených výskytom takýchto prekážok sú Zmluvné strany povinné postupovať vo vzájomnej súčinnosti tak, aby do najvyššej možnej miery zabránili následkom alebo zmiernili následky týchto okolností.

**Článok VII.**

**Zodpovednosť za vady**

1. 1. Poskytovateľ tiež zodpovedá za všetky vady Plnení. Vadou Plnenia sa na účely tejto Dohody rozumie, ak Plnenie nebolo Poskytovateľovom poskytnuté riadne a včas v súlade s touto Dohodou, Čiastkovou zmluvou, Prílohou č.1 - *Opisom predmetu zákazky* tejto Dohody a/alebo Zadaním, a tiež najmä ak pri poskytovaní Plnení boli porušené akékoľvek záväzky vyplývajúce Poskytovateľovi z tejto Dohody a/alebo Čiastkových zmlúv a/alebo ak boli akýmkoľvek spôsobom Poskytovateľom porušené Právne predpisy.
	2. Zmluvné strany sa dohodli, že aby boli Plnenia poskytované v súlade s touto Dohodou a/alebo Čiastkovými zmluvami, Objednávateľ je oprávnený požadovať a Poskytovateľ je povinný vykonať všetky činnosti k odstráneniu vád Plnení oznámených Objednávateľom alebo je Objednávateľ oprávnený požadovať zľavu z Odplaty za Plnenie. Pre vylúčenie pochybností, Objednávateľ je akékoľvek skutočnosti a nároky v súvislosti s oznámením vady, ako aj spôsobom jej odstraňovania, oznámiť Poskytovateľovi aj v ústnej forme.
	3. Poskytovateľ je povinný všetky vady odstrániť a všetky činnosti a nápravy vykonať na svoje náklady a riziko. Poskytovateľ je povinný odstrániť vady Plnení aj bez predchádzajúcej výzvy Objednávateľa.

**Článok VIII.**

**Zmluvné sankcie**

1. 1. V prípade, že nastane niektorá z nižšie uvedených okolností má Objednávateľ nárok požadovať od Poskytovateľa zaplatenie a Poskytovateľ je v prípade uplatnenia takého nároku zo strany Objednávateľa povinný Objednávateľovi zaplatiť nasledovné zmluvné pokuty:
		* 1. V prípade omeškania Poskytovateľa s poskytnutím jednotlivého Plnenia podľa Čiastkovej zmluvy je Objednávateľ oprávnený od Poskytovateľa požadovať zaplatenie zmluvnej pokuty vo výške 0,02 % z Odplaty za jednotlivé Plnenie, s ktorým je v omeškaní za každú aj začatú hodinu omeškania;
			2. V prípade omeškania Poskytovateľa s poskytnutím Plnenia podľa Čiastkovej zmluvy, ktoré ohrozí organizáciu podujatia uvedeného v Zadaní a/alebo citeľne zníži kvalitatívnu, spoločenskú a/alebo profesionálnu úroveň organizovaného podujatia uvedeného v Zadaní, je Objednávateľ oprávnený od Poskytovateľa zaplatenie zmluvnej pokuty vo výške 0,02 % z Odplaty za všetky Plnenia súvisiace organizáciou podujatia uvedeného v Zadaní na základe Čiastkovej zmluvy, a to za každú aj začatú hodinu omeškania;
			3. ak dôjde k zmareniu organizácie akéhokoľvek podujatia z dôvodov na strane Poskytovateľa má Objednávateľ nárok na zaplatenie zmluvnej pokuty vo výške 10 % zo súhrnnej Odplaty za všetky Plnenia súvisiace organizáciou podujatia podľa Čiastkovej zmluvy. Za zmarenie organizácie podujatia sa považuje taká miera zhoršenia kvality organizácie či zabezpečenia priebehu organizovaného podujatia, pri ktorej by bolo rozumné predvídať s prihliadnutím na účel organizovaného podujatia, že Objednávateľ by nemal záujem na organizácií podujatia zo strany Poskytovateľa, pri takto zníženej miere kvality organizácie podujatia;
			4. Ak Poskytovateľ poruší niektorý zo svojich záväzkov podľa článku X. tejto Dohody má Objednávateľ nárok na zaplatenie zmluvnej pokuty vo výške 2.000,- EUR za každé jednotlivé porušenie tejto povinnosti;
			5. Ak Poskytovateľ poruší povinnosť zabezpečiť realizáciu podujatia tímom zloženým z osôb spĺňajúcich odbornosť požadovanú Objednávateľom vo Verejnom obstarávaní pre vybrané typy expertných pozícií má Objednávateľ nárok na zaplatenie zmluvnej pokuty vo výške 2.000,- EUR za každé porušenie tejto povinnosti vzťahujúcej sa k jednotlivým členom tímu;
	2. V prípade omeškania Objednávateľa s úhradou faktúr má Poskytovateľ nárok na zaplatenie úroku z omeškania vo výške 0,02 % z dlžnej sumy vrátane DPH za každý aj začatý deň omeškania.
	3. Zaplatením zmluvnej pokuty na základe tejto Dohody nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Dohody v plnej výške, ktorú si môže Zmluvná strana uplatniť popri zaplatení zmluvných pokút.
	4. Splatnosť akejkoľvek faktúry za zmluvnú pokutu vystavenej podľa tohto bodu bude sedem (7) kalendárnych dní.
	5. Objednávateľ je oprávnený započítať si zmluvnú pokutu oproti Odplate alebo jej časti. To sa týka aj ešte nesplatných čiastok zmluvných pokút.

**Článok IX.**

**Trvanie a ukončenie Dohody a jej Čiastkových zmlúv**

1. 1. Táto Dohoda sa uzatvára na dobu **maximálne 48 mesiacov** odo dňa nadobudnutia jej účinnosti alebo **do vyčerpania finančného limitu** (maximálna celková cena za Plnenia podľa tejto Dohody) uvedeného v bode 5.4 tejto Dohody, podľa toho, ktorá zo skutočnosti nastane skôr.
	2. Táto Dohoda a/alebo jej Čiastková zmluva môže zaniknúť okrem prípadov uvedených v bode 9.1 vyššie aj dohodou Zmluvných strán alebo odstúpením od Dohody a/alebo jej Čiastkovej zmluvy podľa podmienok uvedených v tomto bode 9 nižšie.
	3. V prípade zániku tejto Dohody a/alebo jej Čiastkovej zmluvy dohodou Zmluvných strán, táto zaniká dňom uvedeným v tejto dohode. Dohoda o ukončení zmluvného vzťahu musí byť písomná. V tejto dohode sa upravia aj vzájomné nároky Zmluvných strán, ktoré vzniknú z plnenia zmluvných povinností alebo z ich porušenia druhou Zmluvnou stranou ku dňu zániku Dohody a/alebo jej Čiastkovej zmluvy dohodou.
	4. V prípade odstúpenia od Dohody a/alebo jej Čiastkovej zmluvy sa Zmluvné strany budú riadiť ustanoveniami § 344 a nasl. Obchodného zákonníka. Odstúpenie musí mať písomnú formu, musí byť doručené druhej Zmluvnej strane (ktorá svoju povinnosť porušila) a je účinné dňom doručenia odstúpenia Zmluvnej strane, ktorá svoju povinnosť porušila.
	5. Objednávateľ je oprávnený okamžite odstúpiť od Dohody a/alebo jej Čiastkovej zmluvy v prípade podstatného porušenia Dohody a/alebo Čiastkovej zmluvy zo strany Poskytovateľa. Na účely tejto Dohody a Čiastkových zmlúv sa za podstatné porušenie Dohody a/alebo Čiastkových zmlúv zo strany Poskytovateľa považuje najmä, nie však výlučne:
		* 1. ak sa preukáže, že Poskytovateľ v Ponuke Poskytovateľ predložil nepravdivé, skreslené alebo pozmenené doklady, ktorými preukazoval splnenie podmienok účasti v Súťaži;
			2. omeškanie Poskytovateľa s dodaním Plnenia podľa Čiastkovej zmluvy v termíne určenom v Zadaní alebo v Čiastkovej zmluve viac ako dvakrát (2);
			3. ak dôjde čo i len raz k zmareniu organizácie resp. konania akéhokoľvek podujatia podľa Čiastkovej zmluvy z dôvodov na strane Poskytovateľa, pričom za zmarenie organizácie resp. konania podujatia sa považuje taká miera zhoršenia kvality organizácie či zabezpečenia priebehu organizovaného podujatia, pri ktorej by bolo rozumné predvídať s prihliadnutím na účel organizovaného podujatia, že Objednávateľ by nemal záujem na organizácií podujatia zo strany Poskytovateľa, pri takto zníženej miere kvality organizácie podujatia;
			4. neodôvodnené nedodržanie pokynov Objednávateľa, za predpokladu, že dotknutý pokyn má podstatný význam pre realizáciu Plnenia podľa tejto Dohody a/alebo Čiastkovej zmluvy;
			5. porušenie záväzkov Poskytovateľa ohľadom ochrany dôverných informácií podľa článku X. tejto Dohody;
			6. zadanie Plnenia v rozpore s článkom XI. tejto Dohody Subdodávateľovi;
			7. strata nevyhnutnej kvalifikácie Poskytovateľa;
			8. ak dôjde k inému podstatnému porušeniu Dohody a/alebo jej Čiastkovej zmluvy Poskytovateľom v rozsahu alebo intenzite takej, ako je uvedené v ustanovení § 345 ods. 2 Obchodného zákonníka;
			9. ak nastane iná okolnosť uvedená v tejto Dohode a/alebo jej Čiastkovej zmluvy oprávňujúca Objednávateľa odstúpiť od Dohody a/alebo jej Čiastkovej zmluvy.
	6. Objednávateľ môže odstúpiť od Dohody a/alebo jej Čiastkovej zmluvy tiež v súlade s § 19 ods. 1 Zákona o verejnom obstarávaní v prípade:
		* 1. ak v čase uzatvorenia Dohody existoval dôvod na vylúčenie Poskytovateľa pre nesplnenie podmienky účasti podľa § 32 ods. 1 písm. a) Zákon o verejnom obstarávaní,
			2. ak táto Dohoda nemala byť uzavretá so Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
	7. Objednávateľ tiež môže v súlade s § 19 ods. 2 Zákona o verejnom obstarávaní odstúpiť od časti Dohody, ktorou došlo k podstatnej zmene pôvodnej Dohody, a ktorá si vyžadovala nové verejné obstarávanie.
	8. Objednávateľ tiež môže v súlade s § 19 ods. 3 Zákona o verejnom obstarávaní odstúpiť od Dohody a/alebo jej Čiastkovej zmluvy, ak Poskytovateľ a/alebo jeho Subdodávateľ nebol v čase uzavretia Dohody a/alebo jej Čiastkovej zmluvy alebo v čase plnenia Dohody a/alebo jej Čiastkovej zmluvy zapísaný v registri partnerov verejného sektora alebo ak bol vymazaný z registra partnerov verejného sektora, ak má v zmysle Právnych predpisov povinnosť byť zapísaný v registri partnerov verejného sektora.
	9. Poskytovateľ je oprávnený okamžite odstúpiť od Dohody v prípade podstatného porušenia Dohody Objednávateľom. Na účely tejto Dohody sa za podstatné porušenie Dohody Objednávateľom považuje najmä, nie však výlučne
		* 1. ak Objednávateľ neposkytne Poskytovateľovi akúkoľvek platbu podľa tejto Dohody a/alebo Čiastkovej zmluvy ani do štrnástich (14) dní odo dňa jej splatnosti;
			2. ak dôjde k inému podstatnému porušeniu Dohody a/alebo jej Čiastkovej zmluvy Objednávateľom v rozsahu alebo intenzite takej, ako je uvedené v ustanovení § 345 ods. 2 Obchodného zákonníka.

**Článok X.**

**Mlčanlivosť**

* 1. Zmluvné strany sa dohodli, že všetky skutočnosti, informácie a údaje, ktoré sú uvedené v tejto Dohode, resp. ktoré budú uvedené v jej dodatkoch a prílohách alebo ktoré sa Zmluvné strany dozvedeli v súvislosti s touto Dohodou a jej plnením, sú v rozsahu, ktorý nevylučujú všeobecne záväzné právne predpisy, dôvernými informáciami (ďalej len „**Dôverné informácie**“). Obidve Zmluvné strany sú povinné zachovávať mlčanlivosť o Dôverných informáciách, ibaže by z tejto Dohody alebo z príslušných všeobecne záväzných právnych predpisov vyplývalo inak. Záväzok Zmluvných strán obsiahnutý v tomto článku nie je časovo obmedzený a ostáva v platnosti aj po zániku tejto Dohody.
	2. Zmluvné strany sa zaväzujú, že Dôverné informácie bez predchádzajúceho písomného súhlasu druhej Zmluvnej strany nevyužijú pre seba a/alebo pre tretie osoby, neposkytnú tretím osobám a ani neumožnia prístup tretích osôb k Dôverným informáciám. Za tretie osoby sa nepokladajú subjekty vymenované v bode 3.8 tejto Dohody a členovia štatutárnych a iných orgánov Zmluvných strán a zamestnanci Zmluvných strán. Porušením tejto povinnosti nie je postup Objednávateľa v súlade s ustanoveniami zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (Zákon o slobode informácií).
	3. Povinnosť zachovávať mlčanlivosť o Dôverných informáciách sa nevzťahuje na:
		+ 1. informácie, ktoré už sú v deň podpisu tejto Dohody verejne známe alebo ktoré sa už v deň podpisu tejto Dohody dali získať z bežne dostupných informačných prostriedkov;
			2. informácie, ktoré sa stali po podpise tejto Dohody verejne známymi alebo ktoré sa po tomto dni už dajú získať z bežne dostupných informačných prostriedkov;
			3. prípady, kedy na základe všeobecne záväzných právnych predpisov alebo na základe povinnosti uloženej postupom podľa všeobecne záväzných právnych predpisov musí Zmluvná strana poskytnúť Dôverné informácie. V takom prípade je dotknutá Zmluvná strana povinná informovať druhú Zmluvnú stranu o vzniku jej povinnosti poskytnúť Dôverné informácie s uvedením rozsahu tejto povinnosti bez zbytočného odkladu.
	4. Za porušenie povinnosti zachovávať mlčanlivosť o Dôverných informáciách podľa tohto článku sa nepokladá použitie potrebných Dôverných informácií v prípadoch súdnych, rozhodcovských, správnych alebo iných konaní vedených za účelom realizovania plnenia alebo výkonu práv Zmluvnou stranou podľa tejto Dohody.

**Článok XI.**

**Subdodávatelia**

* 1. Poskytovateľ je oprávnený plnením vybraných častí tejto Dohody a/alebo Čiastkových zmlúv poveriť svojich Subdodávateľov. Zoznam Subdodávateľov tvorí Prílohu č. 4 tejto Dohody. V zozname Subdodávateľov sa uvádzajú náležitosti podľa ustanovenia § 41 ods. 3 Zákona o verejnom obstarávaní údaje o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia. Každý Subdodávateľ, ktorý má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov.
	2. V prípade, ak má počas plnenia Dohody resp. Čiastkovej zmluvy Poskytovateľ záujem zmeniť alebo doplniť svojich Subdodávateľov, je povinný rešpektovať nasledovné pravidlá:
		+ 1. Subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov,
			2. Subdodávateľ, ktorého sa týka návrh na zmenu, musí byť schopný realizovať príslušnú časť Plnenia v rovnakej kvalite, ako pôvodný Subdodávateľ a musí spĺňať rovnaké podmienky, ako pôvodný Subdodávateľ (ak boli stanovené),
			3. Poskytovateľ oznámi Objednávateľovi návrh na zmenu Subdodávateľa spolu s predložením dokladov preukazujúcich splnenie podmienok uvedených vyššie.
	3. Návrh na zmenu Subdodávateľa spolu s dokladmi podľa bodu 11.2c) vyššie a aktualizovaným znením Prílohy č. 4 musí Poskytovateľ predložiť Objednávateľovi najneskôr tri (3) pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 11.2 vyššie.
	4. Pre vylúčenie pochybností sa Zmluvné strany dohodli, že pre zmenu alebo doplnenie Subdodávateľov nie je potrebné uzatvárať dodatok k tejto Dohode, pokiaľ bude dodržaný postup podľa tohto bodu tejto Dohody.
	5. V prípade, ak Poskytovateľ využije na plnenie ktorejkoľvek povinnosti podľa tejto Dohody Subdodávateľa, Poskytovateľ za konanie Subdodávateľa voči Objednávateľovi zodpovedá, ako keby plnenie vykonával sám.

**Článok XII.**

**Komunikácia**

* 1. Komunikácia medzi Zmluvnými stranami v  súvislosti s plnením tejto Dohody sa bude adresovať príslušnej Zmluvnej strane na nižšie uvedenú adresu a bude sa považovať za doručenú v prípade:
		+ 1. osobného doručenia, prostredníctvom kuriérskej služby alebo inak, po potvrdení jej prijatia,
			2. doručenia e-mailom, po doručení písomného potvrdenia od príjemcu o prijatí (za písomné potvrdenie príjemcu o prijatí sa považuje aj notifikácia oznamujúca doručenie e-mailu príjemcovi, t. j. príjemca objektívne zodpovedá za dostupnosť a kontrolu nižšie uvedenej e-mailovej adresy), alebo
			3. zásielky, k dátumu uvedenému na potvrdení o doručení alebo na potvrdení o tom, že zásielku nemožno doručiť.
	2. Písomná komunikácia bude adresovaná nasledovne:

Za Objednávateľa:

Kontaktná osoba: .........................

Telefón: .........................

E-mail: .........................

Za Poskytovateľa:

Kontaktná osoba: .........................

Telefón: .........................

E-mail: .........................

**Článok XIII.**

**Experti**

* 1. Poskytovateľ sa zaväzuje, že výkon vybraných odborných činností v rámci plnenia tejto Dohody bude vykonávať výlučne prostredníctvom expertov, prostredníctvom ktorých preukazoval splnenie podmienok účasti technickej spôsobilosti podľa súťažných podkladov vyhlásenej verejnej súťaže, a ktorých za týmto účelom identifikoval vo svojej ponuke (ďalej aj ako „**Experti**“). Zoznam jednotlivých Expertov s uvedením ich kvalifikácie a doklady preukazujúce ich kvalifikáciu tvoria obsah Prílohy č. 5 tejto Dohody.
	2. V prípade, ak chce Poskytovateľ nahradiť niektorého z Expertov, takéto nahradenie je možné výlučne so súhlasom Objednávateľa. Objednávateľ takýto súhlas bezdôvodne neodoprie, avšak platí, že novo navrhovaný Expert musí spĺňať rovnakú odbornú spôsobilosť, ako je spôsobilosť, ktorej splnenie preukazoval Expert, ktorý sa nahrádza. Spôsobilosť nového Experta Poskytovateľ preukazuje profesijným životopisom príslušnej osoby, s minimálnym obsahom:
		+ 1. meno a priezvisko, dosiahnuté vzdelanie, prehľad profesijnej praxe vzťahujúcej sa k činnosti, ktorú má príslušná osoba vykonávať (zamestnávateľ, trvanie pracovného pomeru/trvanie odbornej praxe, pozícia, ktorú príslušný kľúčový expert zastával), vlastnoručný podpis;
			2. doklad o najvyššom dosiahnutom vzdelaní nového Experta, ktorý bude preukazovať splnenie podmienok, ktoré preukazoval pôvodný Expert.
	3. Pre vylúčenie pochybností sa Účastníci Dohody dohodli, že pre nahradenie Expertov nie je potrebné uzatvárať dodatok k tejto Dohode, pokiaľ bude dodržaný postup podľa tohto bodu. Po zmene Experta Účastníci Dohody aktualizujú Prílohu č. 5 o údaje o novom Expertovi.

**Článok XIV.**

**Záverečné ustanovenia**

* 1. Táto Dohoda nadobúda platnosť dňom jej podpisu oboma Zmluvnými stranami a účinnosť dňom nasledujúcim po jej zverejnení v Centrálnom registri zmlúv v súlade s ustanovením § 47a Občianskeho zákonníka a ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	2. Táto Dohoda sa riadi a vykladá v súlade s Právnymi predpismi Slovenskej republiky. Práva a povinnosti ustanovené na základe tejto Dohody alebo v súvislosti s ňou a práva a povinnosti výslovne neupravené v tejto Dohode sa riadia príslušnými ustanoveniami Obchodného zákonníka a Zákona o verejnom obstarávaní.
	3. Zmluvné strany sa zaväzujú, že vyvinú maximálnu snahu o riešenie všetkých sporov vyplývajúcich alebo súvisiacich s touto Dohodou zmierlivou cestou, v prípade ak je Poskytovateľ subjekt so sídlom v zahraničí, Zmluvné strany sa dohodli na právomoci súdov Slovenskej republiky.
	4. Akékoľvek zmeny a/alebo dodatky k tejto Dohode musia byť v súlade s ustanovením § 18 Zákona o verejnom obstarávaní vo forme písomných číslovaných dodatkov podpísaných oboma Zmluvnými stranami.
	5. Táto Dohoda, vrátane všetkých dokumentov, ktoré sa v nej spomínajú, predstavuje kompletnú dohodu medzi Zmluvnými stranami v súvislosti s predmetom Dohody.
	6. Ak sa niektoré z ustanovení tejto Dohody stane nevynútiteľným alebo neplatným podľa platného práva, bude toto ustanovenie neúčinné len do tej miery, do akej je nevynútiteľné či neplatné. Ďalšie ustanovenia tejto Dohody ostávajú naďalej záväzné a v plnej platnosti a účinnosti. Pokiaľ nastane takáto situácia, Zmluvné strany nahradia toto nevynútiteľné, či neplatné ustanovenie iným ustanovením, ktoré sa mu svojím obsahom a účelom bude čo najviac približovať.
	7. Dohoda je vyhotovená v šiestich (6) rovnopisoch v slovenskom jazyku, z ktorých každý je považovaný za originál. Štyri (4) vyhotovenia Dohody obdrží Objednávateľ a dve (2) vyhotovenia Dohody obdrží Poskytovateľ.
	8. Zmluvné strany sa dohodli, že pohľadávky vyplývajúce z tejto Dohody môžu byť postúpené na tretie osoby len s predchádzajúcim písomným súhlasom dlžníka.
	9. Neoddeliteľnou súčasťou tejto dohody sú nasledovné prílohy:

Príloha č. 1 – Opis predmetu zákazky [predloží uchádzač v časti ponuky označenej ako „Ostatné“ v znení totožnom s časťou B. súťažných podkladov]

Príloha č. 2 – Cenová tabuľka – položkový rozpočet [uchádzač vypracuje podľa vzoru časti G. súťažných podkladov a predloží v časti ponuky označenej ako „Kritériá“]

Príloha č. 3 – Vzor Čiastkovej zmluvy [predloží úspešný uchádzač v rámci poskytnutia súčinnosti podľa bodu 31.2 Časti A. súťažných podkladov]

Príloha č. 4 – Zoznam Subdodávateľov [predloží úspešný uchádzač v rámci poskytnutia súčinnosti podľa bodu 31.2 Časti A. súťažných podkladov]

Príloha č. 5 - Zoznam expertov [predloží úspešný uchádzač v rámci poskytnutia súčinnosti podľa bodu 31.2 Časti A. súťažných podkladov]

* 1. Zmluvné strany vyhlasujú, že sú oprávnené na plnenie tejto Dohody, zmluvné prejavy sú im dostatočne zrozumiteľné a určité, ich zmluvná voľnosť nie je ničím obmedzená a právny úkon je urobený v predpísanej forme, na znak čoho Dohodu podpísali.

|  |  |
| --- | --- |
| **Objednávateľ**V .............................Dňa ...................... |  **Poskytovateľ** V *[doplní uchádzač]* Dňa *[doplní uchádzač]* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Za **Slovenská agentúra životného prostredia**RNDr. Richard Müller, PhD., generálny riaditeľ  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Za *[doplní uchádzač]*,*[doplní uchádzač]* |

## **2.2 Čiastková zmluva**

**ČIASTKOVÁ ZMLUVA č. ......**

Táto Čiastková zmluva k Rámcovej dohode (ďalej len „**Čiastková zmluva**“) sa uzatvára podľa príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) v spojení s ustanoveniami § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) medzi nasledovnými zmluvnými stranami:

**Zmluvné strany**

**Objednávateľ:**

Obchodné meno: **Slovenská agentúra životného prostredia**

Sídlo: Tajovského 28, 975 90 Banská Bystrica

IČO: 00 626 031

DIČ: 2021125821

IČ DPH: SK2021125821

koná: RNDr. Richard Müller, PhD., generálny riaditeľ

IBAN: SK15 8180 0000 0070 0038 9222

SWIFT: SPSRSKBA

 (ďalej aj ako „**Objednávateľ**“)

a

**Poskytovateľ:**

Obchodné meno: *[doplní uchádzač]*

Sídlo: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

Spoločnosť zapísaná: v Obchodnom registri Okresného súdu *[doplní uchádzač]*, oddiel: *[doplní uchádzač],* vložka číslo: *[doplní uchádzač]*

V mene spoločnosti koná: *[doplní uchádzač]*

IBAN: *[doplní uchádzač]*

SWIFT:  *[doplní uchádzač]*

(ďalej aj ako „**Poskytovateľ**“)

(Objednávateľ a Poskytovateľ ďalej spolu aj ako „**Zmluvné strany**“)

**PREAMBULA**

Zmluvné strany uzatvorili dňa ............ Rámcovú dohodu, ktorej predmetom je „Komplexné zabezpečenie odborných a informačných podujatí“ č. .......... (ďalej aj ako „Dohoda“). Táto Dohoda predpokladá uzatváranie samostatných čiastkových zmlúv, na základe ktorých Poskytovateľ poskytuje Plnenia v rozsahu Zadaní, na ktoré sa zaviazal v zmysle Dohody a keďže došlo zo strany Zmluvných strán k špecifikácií Zadania, ktoré je podkladom pre uzatvorenie tejto Čiastkovej zmluvy a Objednávateľ doručil Poskytovateľovi návrh Čiastkovej zmluvy, Zmluvné strany sa v súlade s článkom II. Dohody dohodli na uzatvorení tejto Čiastkovej zmluvy v tomto znení:

**Článok I.**

**Účel Čiastkovej zmluvy**

1.1 Účelom, za ktorým Objednávateľ s Poskytovateľom uzatvára túto Čiastkovú zmluvu, je komplexné zabezpečenie a organizácia podujatia a Plnení uvedených v bode 2.1 tejto Čiastkovej zmluvy.

**Článok II.**

**Predmet Čiastkovej zmluvy**

1. 1. Predmetom tejto Čiastkovej zmluvy je záväzok Poskytovateľa komplexne zabezpečiť a vykonať pre Objednávateľa organizáciu nasledovného podujatia

………………………………………..

bližšie špecifikovaného v Zadaní a poskytnúť Objednávateľovi všetky Plnenia súvisiace so zabezpečením a organizáciou vyššie uvedeného podujatia tímom zloženým z osôb oznámených Objednávateľovi, voči ktorému nevzniesol Objednávateľ ďalšie pripomienky, v súlade a s podmienkami tejto Čiastkovej zmluvy, Dohody a všetkými ich prílohami.

* 1. Predmetom tejto Čiastkovej zmluvy je tiež záväzok Objednávateľa za všetky riadne a včas vykonané Plnenia podľa tejto Čiastkovej zmluvy zaplatiť Poskytovateľovi Odplatu podľa podmienok tejto Čiastkovej zmluvy a Dohody.
	2. Predmetom tejto Čiastkovej zmluvy je aj úprava všetkých ostatných práv a povinností Zmluvných strán spojených s riadnym plnením tejto Čiastkovej zmluvy alebo v súvislosti s ňou.
	3. Na Plnenia a ostatné podmienky tejto Čiastkovej dohody, ktoré nie sú výslovne upravené v tejto Čiastkovej dohode sa v plnej miere aplikujú ustanovenia Dohody.

**Článok III.**

**Čas a miesto plnenia**

* 1. Poskytovateľ sa zaväzuje organizovať poskytovanie Plnení tak, aby úspešne zabezpečil a zorganizoval podujatie v súlade so Zadaním a ostatnými ustanoveniami tejto Čiastkovej dohody.

Dohodnutý termín konania podujatia: ..................

Bližšie podmienky a termíny môže upravovať Zadanie.

* 1. Miesto konania podujatia: .....................

Bližšie podmienky týkajúce sa miesta plnenia môže upravovať Zadanie.

**Článok IV.**

**Odplata a platobné podmienky**

* 1. Celková Odplata za poskytovanie Plnení súvisiacich s podujatím je v rozsahu Zadania:

Celková Odplata bez DPH: ……………………..,- EUR

sadzba DPH (……%): ……………………..,- EUR

Celková Odplata vrátane DPH: ……………………..,- EUR (slovom: ………………… euro)

* 1. Objednávateľ je povinný zaplatiť iba Odplatu za skutočne vykonané a prevzaté Plnenia v súlade so Zadaním a Prílohou č.2 – Rozpočet podujatiana základe Preberacieho protokolu podľa článku V. tejto Čiastkovej zmluvy. Dohodnutá Odplata na základe Zadania zahŕňa všetky náklady a výdavky Poskytovateľa súvisiace s poskytovaním Plnení a komplexným zabezpečením organizácie podujatia opísaného v Zadaní. Poskytovateľ nemá pri plnení Zadania nárok na úhradu žiadnych dodatočných nákladov alebo výdavkov.
	2. Súčasťou faktúry pre Objednávateľa je podrobný rozpis poskytnutých Plnení v členení podľa Prílohy č.2 – Rozpočet podujatia zodpovedajúci Zmluvnými stranami dohodnutému Zadaniu a podpísaný Preberací protokol vzťahujúci sa k realizovanému podujatiu. Splatnosť faktúry je 30 dní od jej preukázaného doručenia Objednávateľovi.
	3. Vystavená faktúra musí obsahovať náležitosti daňového dokladu poľa zákona č. 222/2004 Z. z. o dani z pridanej hodnoty v znení neskorších právnych predpisov. Faktúra musí okrem zákonom stanovených náležitostí obsahovať nasledovné údaje: (i) číslo Dohody, (ii) číslo tejto Čiastkovej zmluvy, (iii) popis plnenia v zmysle Zadania, (iv) bankové spojenie Poskytovateľa a (v) Preberací protokol. V prípade, ak faktúra nebude v súlade s platnými právnymi predpismi, vo faktúre budú uvedené nesprávne údaje a, alebo nebude obsahovať všetky uvedené náležitosti, objednávateľ je oprávnený takúto faktúru vrátiť Poskytovateľovi spolu s o značením nedostatkov, pre ktoré bola vrátená. V tomto prípade nová lehota splatnosti začne plynúť až po preukázateľnom doručení novej faktúry do sídla Objednávateľa.

**Článok V.**

**Preberanie Plnení**

* 1. Zmluvné strany najneskôr do desiatich (10) dní odo dňa ukončenia všetkých Plnení súvisiacich s realizáciou podujatia spíšu o prevzatí Plnení preberací protokol (ďalej len „**Preberací protokol**“), ktorý podpíšu oprávnení zástupcovia oboch Zmluvných strán určení na komunikáciu a zastupovanie Zmluvných strán podľa bodu 8.2 tejto Čiastkovej zmluvy.
	2. V Preberacom protokole Zmluvné strany podrobne popíšu všetky dodané a skutočne zrealizované Plnenia, zhodnotia kvalitu Plnení, porovnajú rozsah dodaných Plnení s rozsahom podľa Zadania a opíšu všetky dôležité informácie vzťahujúce sa na Plnenia a poskytnuté služby. Objednávateľ v Preberacom protokole najmä uvedie všetky výhrady k Plneniam a vady Plnení.
	3. Preberací protokol bude slúžiť ako podklad pre fakturáciu Odplaty podľa článku IV. tejto Čiastkovej zmluvy. Poskytovateľ bude mať nárok na zaplatenie iba skutočne vykonaných a prevzatých Plnení uvedených v Preberacom protokole. V prípade výskytu vád Plnení, ktoré Poskytovateľ neodstránil resp. ich nebolo možné odstrániť s ohľadom na povahu poskytnutého Plnenia, bude mať Objednávateľ nárok na primeranú zľavu z Odplaty za poskytnutie týchto Plnení.

**Článok VI.**

**Trvanie a ukončenie Čiastkovej zmluvy**

* 1. Táto Čiastková zmluva trvá až do úplného splnenia všetkých vzájomných povinností a vysporiadania všetkých záväzkov Zmluvných strán na základe tejto Čiastkovej zmluvy, pokiaľ nedôjde k jej predčasnému ukončeniu v súlade s ustanoveniami tejto Čiastkovej zmluvy a/alebo Dohody.
	2. Táto Čiastková zmluva môže zaniknúť okrem jej splnenia aj nasledovnými spôsobmi:
		+ 1. dohodou Zmluvných strán; alebo
			2. odstúpením od Čiastkovej zmluvy.
	3. Na prípady ukončenia tejto Čiastkovej zmluvy dohodou alebo odstúpením sa na práva a povinnosti Zmluvných strán uplatňujú v plnej miere ustanovenia Dohody.

**Článok VII.**

**Subdodávatelia**

* 1. Poskytovateľ je oprávnený plnením vybraných častí tejto Čiastkovej zmluvy poveriť svojich Subdodávateľov. Zoznam subdodávateľov tvorí Prílohu č.3 tejto Čiastkovej zmluvy.

**Článok VIII.**

**Komunikácia**

* 1. Komunikácia medzi Zmluvnými stranami v  súvislosti s plnením tejto Čiastkovej zmluvy sa bude adresovať príslušnej Zmluvnej strane na nižšie uvedenú adresu a bude sa považovať za doručenú v prípade:
		+ 1. osobného doručenia, prostredníctvom kuriérskej služby alebo inak, po potvrdení jej prijatia,
			2. doručenia e-mailom, po doručení písomného potvrdenia od príjemcu o prijatí (za písomné potvrdenie príjemcu o prijatí sa považuje aj notifikácia oznamujúca doručenie e-mailu príjemcovi, t. j. príjemca objektívne zodpovedá za dostupnosť a kontrolu nižšie uvedenej e-mailovej adresy), alebo
			3. zásielky, k dátumu uvedenému na potvrdení o doručení alebo na potvrdení o tom, že zásielku nemožno doručiť.
	2. Písomná komunikácia bude adresovaná nižšie uvedeným osobám. Nižšie uvedené osoby sa zároveň považujú za osoby oprávnené na komunikáciu a kontrolu a schvaľovanie a preberanie Plnení podľa tejto Čiastkovej zmluvy:

Za Objednávateľa:

Kontaktná osoba: .........................

Telefón: .........................

E-mail: .........................

Za Poskytovateľa:

Kontaktná osoba: .........................

Telefón: .........................

E-mail: .........................

**Článok IX.**

**Záverečné ustanovenia**

* 1. Táto Čiastková zmluva nadobúda platnosť dňom jej podpisu oboma Zmluvnými stranami a účinnosť dňom po dni jej zverejnenia v Centrálnom registri zmlúv v súlade s podľa ustanovenia § 47a Občianskeho zákonníka a ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	2. Táto Čiastková zmluva sa riadi a vykladá v súlade s Právnymi predpismi Slovenskej republiky. Práva a povinnosti ustanovené na základe tejto Čiastkovej zmluvy alebo v súvislosti s ňou a práva a povinnosti výslovne neupravené v tejto Čiastkovej zmluve sa riadia príslušnými ustanoveniami Obchodného zákonníka a ZVO. Na Plnenia a ostatné podmienky tejto Čiastkovej dohody, ktoré nie sú výslovne upravené v tejto Čiastkovej dohode sa v plnej miere aplikujú ustanovenia Dohody.
	3. Akékoľvek zmeny a/alebo dodatky k tejto Čiastkovej zmluve musia byť v súlade s ustanovením § 18 ZVO vo forme písomných číslovaných dodatkov podpísaných oboma Zmluvnými stranami.
	4. Čiastková zmluva je vyhotovená v šiestich (6) rovnopisoch v slovenskom jazyku, z ktorých každý je považovaný za originál. Štyri (4) vyhotovenia Čiastkovej zmluvy obdrží Objednávateľ a dve (2) vyhotovenia Čiastkovej zmluvy obdrží Poskytovateľ.
	5. Neoddeliteľnou súčasťou tejto Čiastkovej zmluvy sú nasledovné prílohy:

Príloha č. 1 – Zadanie

Príloha č.2 – Rozpočet podujatia

Príloha č.3 – Zoznam subdodávateľov

* 1. Zmluvné strany vyhlasujú, že sú oprávnené na plnenie tejto Čiastkovej zmluvy, zmluvné prejavy sú im dostatočne zrozumiteľné a určité, ich zmluvná voľnosť nie je ničím obmedzená a právny úkon je urobený v predpísanej forme, na znak čoho Čiastkovú zmluvu podpísali.

|  |  |
| --- | --- |
| **Objednávateľ**V .............................Dňa ...................... |  **Poskytovateľ** V *[doplní uchádzač]* Dňa *[doplní uchádzač]* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Za **Slovenská agentúra životného prostredia**RNDr. Richard Müller, PhD., generálny riaditeľ  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Za *[doplní uchádzač]*,*[doplní uchádzač]* |